Ghidul de aplicare

la programul de suport pentru comunități în elaborarea și implementarea Planurilor Sustenabile pentru Climă și Energie sensibile la Gen

**Proiectul PNUD**

**”Comunități reziliente prin abilitarea femeilor”, etapa a II-a**

**2024**

**I: CONTEXT:**

Republica Moldova este extrem de vulnerabilă la schimbările climatice și la dezastre, înregistrând pierderi economice anuale medii în valoare de 2,13% din PIB. Impactul semnificativ al schimbărilor climatice a fost vizibil în ultimii ani, cu secete și inundații frecvente. Previziunile/modelările climatice indică o aridificare și mai accentuată, care va afecta inclusiv productivitatea agricolă, disponibilitatea resurselor de apă, ecosistemele, bunăstarea și sănătatea umană.

Rata sărăciei în zonele rurale în 2019 a fost de 34,5 %, de trei ori mai mare decât în zonele urbane. O parte semnificativă a populației rurale lucrează în agricultura de subzistență și riscă să ajungă sub pragul sărăciei, având în vedere criza energetică și de securitate actuală și fenomenele extreme legate de climă.

La fel ca în multe țări în curs de dezvoltare, femeile din Moldova sunt adesea cele mai afectate de efectele schimbărilor climatice. Pierderea recoltelor și a mijloacelor de subzistență ca urmare a dezastrelor legate de climă, combinată cu responsabilitățile sporite ale gospodăriei și de îngrijire, sporește vulnerabilitatea femeilor la schimbările climatice.

**II: INFORMAȚIE SUCCINTĂ DESPRE PROIECT**

Proiectul ”Comunități reziliente prin abilitarea femeilor” etapa II-a, își propune să continue să îmbunătățească reziliența climatică sensibilă la gen în Moldova prin integrarea aspectelor de gen în politicile climatice, abilitarea femeilor lidere ca agenți ai acțiunilor climatice și promovarea soluțiilor inteligente, sensibile la gen din punct de vedere climatic.

Acesta se aliniază cu prioritățile naționale și Strategia Națională de dezvoltare „Moldova 2030”, abordând adaptarea la schimbările climatice și protecția mediului. Proiectul sprijină, de asemenea Programul de promovare și asigurare a egalității între femei și bărbați în Republica Moldova pentru anii 2023-2027 și contribuie la obiectivele legate de energie, îmbunătățind producerea locală de energie și accesibilitatea acesteia.

Ca o continuare a etapei 1, proiectul își propune atingerea următoarelor rezultate:

1. Capacitățile autorităților naționale și locale de a avansa acțiuni climatice transformative din perspectivă de gen sunt îmbunătățite. Acest rezultat va fi obținut prin integrarea considerentelor climatice și de gen în documentele de politici și prin facilitarea implicării diverșilor actori. Aceasta va contribui la asigurarea integrării considerentelor climatice și de gen de la nivel național la nivel local, promovând un răspuns cuprinzător la provocări;
2. Liderismul femeilor la nivel național și local în acțiunile climatice este extins și avansat. Proiectul planifică atingerea acestui rezultat prin educație, dezvoltarea capacităților și un program de burse de liderism. Abilitarea femeilor ca lidere și agente ale schimbării în eforturile de adaptare și atenuare a schimbărilor climatice este esențială pentru promovarea dezvoltării incluzive și durabile;
3. Soluțiile inteligente din punct de vedere climatic conduse de femei sunt identificate, susținute și replicate în rândul grupurilor de femei și al comunităților-țintă. Proiectul va sprijini implementarea activităților inteligente din punct de vedere climatic în gospodării și afaceri agricole conduse de femei, promovând practici durabile și generând oportunități economice;
4. Soluțiile inteligente din punct de vedere climatic conduse de femei sunt diseminate și nivelul de conștientizarea în societate este sporit. Proiectul planifică desfășurarea campaniilor de informare, dezvoltarea unei platforme de gestionare a cunoștințelor privind schimbările climatice sensibile la gen și măsuri de vizibilitate a proiectului. Prin prezentarea istoriilor de succes și organizarea diverselor campanii de informare cu implicarea diverșilor actori cheie, proiectul va promova o cultură a conștientizării climatice și a acțiunilor sensibile la gen.

Proiectul **”Comunități reziliente prin abilitarea femeilor”, etapa II** este finanțat de **Suedia** și **Norvegia** și implementat de Programul Națiunilor Unite pentru Dezvoltare (PNUD) în perioada august 2024 - august 2028.

Localitățile, care corespund criteriilor de mai jos, sunt invitate să aplice pentru a beneficia de suport sub forma de asistență tehnică și financiară în cadrul proiectului.

**III: Scopul și Obiectivele Programului de Suport pentru comunități**

**Scopul** acestui program de suport este de a contribui la dezvoltarea durabilă și sporirea rezilienței a 20 de localități partenere prin implementarea a activităților de adaptare la schimbări climatice și de reducerea emisiilor de gaze cu efect de seră.

Obiective propuse:

* Integrarea măsurilor sensibile la gen de adaptare la schimbările climatice în planificarea dezvoltării la toate nivelurile și sectoarele prioritare pentru a asigura reziliența climatică pe termen mediu și lung a sistemelor economice, sociale și ecologice;
* Dezvoltarea și implementarea măsurilor sensibile la gen de mitigare a efectelor schimbărilor climatice și reducerea emisiilor de gaze cu efect de seră (GES) pentru reducerea vulnerabilității societății la schimbările climatice.
* Crearea de parteneriate publice-private în domeniul protecției mediului și rezilienței climatice la nivel local

Ca rezultat al acestui apel, urmează a fi selectate cel puțin 20 de comunități, care vor acumula punctajul cel mai mare.

**Programul este implementat în parteneriat cu Alianța pentru Eficiență Energetică și Regenerabile (AEER).**

**IV: LOCALITĂȚI ELIGIBILE:**

Solicitările de exprimare a interesului pentru suport în elaborarea și implementarea planurilor sustenabile pentru climă și energie pot fi înaintate din partea autorităților publice locale de pe întreg teritoriul Republicii Moldova, inclusiv de comunități de pe malul stâng al râului Nistru.

Competiția vizează trei grupuri distincte de comunități:

1. Comunități care și-au creat deja Planuri de Acțiune pentru Energie Durabila și Climă (PAEDC), dar necesită actualizări pentru a încorpora noul context cu elemente de energie durabilă, climă, sărăcia energetică, aspecte sau de gen.
2. Comunități care au elaborat Planuri de Acțiune pentru Energie Durabila (PAED) până în 2020 , dar necesită actualizări pentru a încorpora noul context cu elemente de energie durabilă, climă, sărăcia energetică, aspecte sau de gen.
3. Comunități - care în prezent nu au PAEDC-uri, dar sunt interesate să inițieze procesul de dezvoltare a acestor planuri.

***Notă:*** *In 2025, va fi organizat un nou concurs pentru selectarea a 5 unități teritoriale amalgamate care să beneficieze de suport în elaborarea Planurilor Sustenabile de Climă și Energie sensibile la gen și asistență tehnică și financiară în implementarea acestora.*

**V: Suportul oferit:**

In perioada 2025-2026, cele 20 de localități selectate vor fi susținute în elaborarea/actualizarea planurilor de Acțiune pentru Energie Durabila și Climă și ulterior vor putea beneficia de 3 tipuri de asistență:

1. pentru **comunități** – serviicii și bunuri cu valoarea de până la **40.000 dolari SUA,** co-finanțare 10 %;
2. pentru **femei agri-producătoare** - servicii și bunuri cu valoarea de până la **20.000 dolari SUA,** co-finanțare – 10 %,
3. pentru **femei cu activitate economică la nivel de gospodărie**, servicii și bunuri cu valoarea de până la **6.000 USD**, co-finanțare 5% .

**VI: TERMENI ȘI MODUL DE APLICARE:**

Documentele de aplicare vor fi completate în limba română sau rusă și informațiile solicitate vor fi prezentate conform Formularului model (Anexa #A) și vor fi descrise clar și în corespundere cu solicitările din fiecare secțiune a documentului.

**Date de contact:** Andrei Dudnic, specialist comunicare, proiectul „Comunități reziliente prin abilitarea femeilor”, etapa II-a – telefon de contact: 060505109, e-mail: andrei.dudnic@undp.org.

**Aplicațiile vor fi depuse în perioada 07 - 30 noiembrie 2024, ora 18:00.**

Dosarele complete vor fi depuse în format electronic, trimițând un email cu documentația aferentă, la următoarea adresă: andrei.dudnic@undp.org

Mesajele de aplicare vor conține în mod obligatori următorul subiect: *”Aplicație concurs suport comunității<denumirea comunitate>/<regiunea>”*

Mesajele de aplicare vor conține următoarele documente:

* Formularul de aplicare completat – Anexa #A (Atenție! în format Word și .PDF semnat de către reprezentantul legal);
* Declarația de aplicare și angajament de participare la toate activitățile propuse de proiect pentru elaborarea și implementarea planurilor sustenabile de climă și energie și de asigurarea co-finanțării - Anexa #B (ștampilată și semnată);
* Scrisoare de confirmare a interesului de participare la program de suport din partea APL, sectorul agricol și societate civilă/grupuri locale de inițiativă.
* Copia scanata a Planului de Acțiune pentru Energie Durabila și Climă (PAEDC), după caz

Cererile trebuie trimise prin e-mail și nu trebuie să depășească 20 MB. Cererile mai mari de 20 MB trebuie împărțite în mai multe mesaje, iar subiectul fiecărui mesaj trebuie să indice succesiunea acestora (de exemplu, "partea 1 din 2").

Toate candidaturile vor fi confirmate printr-un răspuns în termen de o zi lucrătoare. În cazul în care nu primiți o confirmare prin e-mail în acest interval de timp, vă rugăm să o contactați pe dnul Andrei Dudnic, telefon de contact: 060505109, e-mail: andrei.dudnic@undp.org

*Cererile incomplete sau cele depuse după termenul limită nu vor fi examinate.*

 **VII: PROCESUL DE EVALUARE**

La expirarea termenului, va fi inițiat procesul de selecție și implementare, după cum urmează:

**Etapa I: Evaluarea preliminară a propunerilor de participare (lista scurtă)**

În această etapă, cererile vor fi verificate în ceea ce privește conformitatea administrativă și eligibilitatea solicitanților, inclusiv dacă:

* dosarul de candidatură este complet, iar formularul de candidatură este completat corespunzător;
* solicitantul îndeplinește criteriile de eligibilitate;

**Etapa II: Evaluarea tehnică a propunerilor de participare**

În timpul acestei etape, echipa proiectului ResCom 2 va verifica conformitatea propunerilor depuse cu obiectivul general al Programului suport și criteriile de evaluare.

Primele 20 propuneri evaluate în funcție de criteriile de evaluare, indicate mai jos, care primesc cele mai mari punctaje vor fi recomandate pentru aprobarea finală de către Consiliul de Coordonare a proiectului ResCom 2.

Următoarele candidaturi vor fi incluse în lista de rezervă, în ordine descrescătoare.

**VIII: CRITERII DE EVALUARE ȘI SELECTARE:**

|  |
| --- |
|  **Criterii de eligibilitate:**  |
| Aplicația va fi înaintată de APL de nivelul 1 din Republica Moldova, inclusiv comunități din stânga Nistrului[[1]](#footnote-2); |
|  Populația localității va fi de minim 2,000 locuitori (conform datelor de pe statistica.gov.md[[2]](#footnote-3)); |
|  Comunitatea aplicantă (în parteneriat cu sectorul privat din domeniul agricol și societatea civilă locală) se va angaja să organizeze activitățile de elaborare participativă a strategiilor de climă și mediu cu asistența proiectului; |
|  Comunitatea aplicantă confirmă co-finanțarea asistenței ResCom 2 în mărime de cel puțin 10% din valoarea totală a asistenței pentru comunitate; |
|  **Criterii de evaluare:**  | **Punctaj** |
|  Nivelul de angajament al actorilor cheie și a grupurilor vulnerabile în contextul adaptării la schimbării climatice și a creșterii rezilienței energetice; | Descriere generală fără date concrete – 10 p., descriere moderată cu anumite date– 20 p., descriere comprehensivă cu multe date și informații detaliate – 30 p. |
|  Gradul de argumentare necesității de suport pentru elaborarea/ actualizarea Planului local sensibil la gen pentru energie și climă cu implicarea actorilor locali; | Argumentare descrisă superficial fără date – 10 p., argumentare descrisă moderat cu anumite date – 20 p., argumentare descrisă comprehensiv cu multe date și informații detaliate privind contextul local – 30 p. |
|  Argumentarea necesității suportului privind creșterea rezilienței la schimbări climatice a localității cu implicarea sectorului agricol și civic din localitate; | Argumentare descrisa superficial – 10 p., descriere moderată cu anumite date și descriere a contextului local – 20 p., argumentare descrisă comprehensiv cu multe date și informații detaliate privind contextul local – 30 p. |
|  Demonstrarea impactului suportului asupra comunității și a sectorului agricol, inclusiv asupra femeilor; | Descrierea impactului superficial fără date dezagregate beneficiari – 10 p., descrierea moderată a impactului cu date dezagregate beneficiari – 20 p. descrierea comprehensiva a impactului cu date dezagregate beneficiari – 30 p. |
| Total | 120 p. |

***Notă: Echipa proiectului își rezervă dreptul de a face vizite în localități, organiza interviuri cu echipa APL la etapa de evaluare pentru a clarifica/confirma anumite aspecte transmise la etapa de aplicare.***

**IX: SESIUNI DE INFORMARE PENTRU SOLICITANȚI**

Proiectul PNUD/„Comunități reziliente prin abilitarea femeilor” va organiza 4 (patru) sesiuni de informare pentru potențialii solicitanți pentru a răspunde întrebărilor finale privind procedura de aplicare și/sau conținutul dosarului de aplicare.

Pentru participarea la eveniment, rugăm să vă înregistrați preventiv, la linkul de mai jos

|  |  |
| --- | --- |
| **#** | **Link înregistrare la eveniment** |
| 1 | Luni 11 noiembrie, 2024, ora 11:00 Chisinau, Mercure Jazz Hotel, str. Vlaicu Pârcălab 72Link de înregistrare <https://docs.google.com/forms/d/e/1FAIpQLSepdlzZZak-mZr7OKkb6yQrnZrF3NLaP5gd-d3_KEflppeE_g/viewform?usp=sf_link> |
| 2 | Marți, 12 noiembrie, 2024, ora 11:00 Cahul, restaurant ”Balcan”, str. Seliviorstov 9jLink de înregistrare<https://docs.google.com/forms/d/e/1FAIpQLSdCa6VizGOdYQ86zE9m6tuQMTw37IihY4S_JSYZks6he7pA4w/viewform?usp=sf_link>  |
| 3 | Marți, 19 noiembrie, 2024 , ora 11:00 Soroca, restaurant ”Soroca”, Ștefan cel Mare 113/1Link de înregistrare<https://docs.google.com/forms/d/e/1FAIpQLSc1eoL61qf_OHK_LAYOPipXUtP8UbIN_0z4gZ4CwKS4P8YJZw/viewform?usp=sf_link> |
| 4 | Marți, 26 noiembrie, sesiune online, cu traducere in Ro-Ru, ora 11.00Link de înregistrare<https://docs.google.com/forms/d/e/1FAIpQLSf_4YKGyORmcRe930E7H0jH8la0qOsJEmttpC6b-2_t6CB3Zw/viewform?usp=sf_link>  |

1. i)APL de nivel 1 care au beneficiat de asistență în cadrul fazei I a proiectului, nu sunt eligibile pentru a aplica, ii) or. Chișinău și or. Bălți nu sunt eligibile pentru a aplica pentru a oferi posibilitatea de a fi susținute localitățile cu potențial economic mai mic, iii) 12 localități care beneficiază de suport pentru implementarea acțiunilor climatice în cadrul ResCom 2 nu sunt eligibile pentru a aplica. [↑](#footnote-ref-2)
2. Numărul populației cu reședință obișnuită, pe sexe, la nivel de unitate administrativ teritorială de nivelul întâi (sat/comună, oraș/municipiu), la începutul anului 2024 [↑](#footnote-ref-3)